Solomia Karoli

Solomia Karoli (født 23. februar 1962) er en norsk forfatter. Hun debuterte med boken Sigøynerkongens datter på Aschehoug forlag i 2009. Boken er selvbiografisk og handler om hennes oppvekst i sigøynerfamilien Karoli, og om hvordan hun ble utsatt for mishandling og omsorgssvikt gjennom oppveksten. Hun er datter av Polykarp Karoli (Pål Karlsen), som fra 1980-tallet ble kalt «sigøynerkongen» i media. Hun har uttalt at «myndighetene må stille krav til sigøynerne, barna må gå på skole, de kan ikke lenger leve på utsiden av samfunnet».Skole for livet, DagbladetSigøynerkongens svik , Dagsavisen- Jeg ble fylt av hat, NRKEn sigøyners historie, Dagbladet Solomia Karoli er den første norske sigøyner som fullførte videregående skole.Solomia Karoli , Aschehoug Hun kaller seg sigøyner, men lever ikke som en del av dette folket i dag.I boblen, NRK 12. oktober 2011

Som ettåring ble hun etterlatt på et barnehjem i Tyskland av sine foreldre, og kom med hjelp av barnevernet til Norge som femåring. Da snakket hun bare tysk og het Caroline. Hun skriver i Sigøynerkongens datter at hun ble reddet av en norsk lærerinne som nærmest bortførte henne fra sigøynerleiren, etter at hun hadde blitt mishandlet av familien i lang tid. Saken ble slått stort opp i pressen i 1967, og hun ble omtalt som «Norges mest mishandlede barn» den gangen. Som 14-åring kom hun tilbake til sigøynermiljøet, men ble utstøtt fordi hun ikke kunne romanes og var «for norsk».

 Verk 
 Sigøynerkongens datter, Aschehoug, 2009, ISBN 9788203291777

 Referanser 

Kategori:Norske forfattere
Kategori:Sigøynere
Kategori:Fødsler i 1962